送劉寺丞赴浙西提舉分韻得霄字鹽官縣以海漂蕩命劉措置
作者：魏了翁
朝代：宋

paragraphs: 君王位三極，五氣咸宣昭。
有一弗余若，引咎自己招。
如何圻甸閒，靈胥敢爲妖。
毋謂一指搐，能使身無聊。
是用選膚使，汝往鋤其驕。
將指得若人，譴異不足銷。
水生乎天一，陽實爲根苗。
疏通乃循軌，壅塞逾驚漂。
是理與政通，更當省厥徭。
績成報天子，鳴珮行青霄。